
1. Lähteülesanne

Uurimustöö Tallinnas tsementbetoontee katselõigu ja betoonkattega ühistranspordipeatuste projekteerimise ning ehitamise lähteülesande koostamine ja selle koostamiseks vajalike uurimistööde ja konsultatsioonide läbiviimine, 1. etapp, lähteülesanne.
I Probleemipüstitus ja taustateave

1. Asfaltbetoonkatenditele alternatiivlahenduste analüüs.

2. Laiendada kohalike tee-ehitusmaterjalide kasutamist teehoius.

3. Betoonkattega teede ehitamise ja haldamise ning hooldamise kogemuste saamine.

4. Betoonteed ekspluatatsioonis ohustavad pinnasvee liikumine, külmakerkelisus teemuldkehas ning tehnovõrkude paiknemine ja seisund teekonstruktsioonis.

5. Tallinnas rajati 20. sajandil 60-ndatel aastatel betoonteelõik Peterburi mnt. Betoonteede ehitamise alane oskusteave on Rootsis, Soomes, Norras. Samuti saab kasutada ning juurutada Saksamaal ja Austraalias väljatöötatud ning praktikas tõestatud lahendusi. 

6. Lepingupartner omab betoonkatetele uuringute ja analüüsi alast oskusteavet.

II Eesmärk

1. Lähteülesande koostamine betoontee katselõigu ja 3 betoonkattega ühistranspordipeatuse projekteerimiseks ja ehitamiseks.

2. Analüütiline võrdlusmeetod.

3. Lähteülesande alusel teostatakse projekteerimis- ja ehitushange.

III Uurimistöö kirjeldus peab sisalduma alljärgnevat:

1. Betoontee katselõigu asukoha valimine. Kolme bussipeatuse asukoha valimine.

2. Väljavalitud asukoha geoloogiline eeluurimine, pinnasveetaseme ja külmakerkelisuse hindamine.

3. Betoontee katendikonstruktsiooni lahenduste väljavalimine ja tehnoloogiliste nõuete väljatöötamine. 

4. Katselõigu betoonkatte uurimis- ja monitoorimiskava koostamine.

5. Betoontee katselõigu ehitusmaksumuse prognoos.

6. Analüütiline, võrdlusmeetod, konsultatsioonid.

7. Lähteülesande koostamine.

8. Töö lõpptulemusena valmivad lähteülesanded betoontee katselõigu projekteerimise- ja ehitushanke ning kolme bussipeatuse projekteerimise- ja ehotushanke läbiviimiseks.

2. Sissejuhatus

Tallinna tänavate  ja teede olukorra parandamiseks tuleb lähiaastatel rakendada meetmeid, mis tagaksid paremini teekatete pikaajalise püsimise ning läbi selle vähendaksid hooldus- ja remondikulusid. Vähemtähtis ei ole ka teekasutaja kulude optimeerimine. Linnatänavatel on rohkem staatilist koormust, kiirendusest ja pidurdusest tekkivaid teekonstruktsiooni kahjustusi. Ühistranspordiradade väljaehitamine koos peatustega suurendab samuti vajadust tõsta nende radade kandevõimet ning deformatiivseid omadusi.

Üheks uuenduslikuks tehnoloogiaks on betoonkattega teede ja tänavate rajamine. Betoonteede (tsementbetoonteede) rajamise tehnoloogia on 20. sajandi lõpus teinud suuri edusamme ning talletatud on hulganisti kogemusi. Arvestades Eesti ja Tallinna klimaatilist eripära (suur sademete hulk ja külmatsüklite arv) ning teedeehituses kasutatavate kohalike materjalide omadusi, vajab betoonteede rajamise tehnoloogia sobitamine eeluuringuid ja modelleerimist. Eelkõige on vaja hankida andmeid betoonteede ekspluatatsiooniomadustest seoses hooldustehnoloogiatega ja probleemidega,mis on seotud tehnovõrkudega ja  koostada täpsemad betoontee elutsükli tasuvusanalüüsid. Antud töös on tehtud tasuvusanalüüs betoon- ja asfaltbetoonkatendite võrdluses prognoositavate ühikhindade alusel.

Tallinnas betoonkattega katselõigu rajamise eesmärgiks on kontrollida ja uurida eksperimentaalselt betoonteede projekteerimise, ehitamise ja hooldamisega seotud probleeme ja küsimusi.

3. Betoontee katendikonstruktsioon

3.1 Tehnoloogilised lahendused ja ettepanekud

Betoonkatendeid on ehitatud juba üle saja aasta. Betoonkatendite ehitamise 

tehnoloogiline areng on jõudnud sinnamaani, kus kerkib küsimus  võrdlusest asfaltbetoonkatenditega eelkõige ökonoomilisel alusel. Teedeehitus on suhteliselt kõrge kapitalimahukusega majandusharu. Eelkõige toetub ta kohalikele ehitusmaterjalidele ning on samas  suhteliselt lokaalse-regionaalse  iseloomuga (transpordikulude osakaal on kõrge). Betoonkatendite ehitamise võimalus Eestis pakub seetõttu aga erilist huvi. Kui lisada siia juurde liikluskoormuse kasv ja sellega seoses tõusetunud asfaltbetoonkatendite (koos praeguste muldkehadega) kandevõime küsimused, orgaaniliste sideainete kontrollimatud ja kõrged maailmaturu hinnad, siis on vaja paratamatult leida alternatiive tänastele lahendustele. Optimaalsete ja efektiivsete lahenduste kasutamiseks (otsuste tegemiseks) saame toetuda kogemustele, mida võib leida terves maailmas. 

Eestile sobivate lahendusteväljatöötamisel saame toetuda Kesk-Euroopa (Saksamaa, Austria, Belgia) ja Põhja-Euroopa (Soome, Rootsi, Norra) riikide, samuti USA, Kanada ja Austraalia pikaajalistele betoonkatendite projekteerimise, ehitamise ja hooldamise kogemustele. Lisaks on nendes riikides läbi viidud mitmeid teaduslik- teoreetilisi uuringuid ja eksperimente ning programme betoonkatendite ekspluatatsiooniliste omaduste kontrollimiseks [2] [1]. Samas on igas riigis (regioonis) omad eripärad, mistõttu ei saa kõiki lahendusi üks-üheselt üle võtta. Erinevad on klimaatilised olud (Eestis näiteks suur sademete hulk, suur külmatsüklite arv talveperioodil), geoloogilised ja hüdrogeoloogilised tingimused (nõrgad ja külmakerkeohtlikud pinnased), naastrehvide lubamine, kloriidide kasutamine talihoolduses jpm.

Betoonkatendite projekteerimise ja ehitamise teoreetiliseks aluseks on jäikade katendite arvutusmudel,kus kriitilised pinged tekivad sõltuvalt  rataskoormuse

asetusest kas plaadi servas või põikvuugiga varustatud betoonplaadi nurgas.

Pilt 3.1 Betoontee Poolas

Pilt 3.1 Iseloomulik betoontee pind

Pilt 2.3 Betoontee pind Tallinnas (Peterburi mnt) (erakogu)

3.2. Betoonkatendite tüübid 

Ajalooliselt jaotatakse katteid jäikadeks ja elastseteks. Asfaltbetoonkatteid nimetatakse elastseteks kateteks ehk siis koormuse all asfalt deformeerub ja koormamise lõppedes võtab jälle oma esialgse kuju. Betoonkate on seevastu jäik kate ehk siis ta põhimõtteliselt ei deformeeru ja töötab koormuse all plaadina[5].

Betoonist kate ei saa olla absoluutselt monoliitne, kuna tardudes betoon mahukahaneb ja tekivad praod. Samuti tekivad praod temperatuurimuutustest põhjustatud pingete tulemusel. Juhuslike pragude tekkimise vältimiseks lõigatakse tee rajamisel kattesse tardumis- ehk kahanemisvuugid ning temperatuuri- ehk paisumisvuugid. Praktikas on kasutusel põhiliselt nelja tüüpi betoonkatteid:

1. Harilik vuukidega monoliitne betoonkate – (ingl – Jointed Plain Concrete Pavement, lühend JPCP). Betoonist kate, milles ei kasutata armeerimist. Kohtadesse, kuhu soovitakse tekitada kahanemis- ja paisumisvuuke, saetakse peale betooni piisavat kõvenemist 1/3 kihi paksuse sügavused vuugid. Mõne päeva jooksul moodustuvad neist edasi katet läbivad praod. Koormus plaatide vahel kantakse üle pragunemisest tekkinud betoonpindade omavahelise hõõrdumise kaudu. Vuugid asetsevad üldjuhul üksteisest 4 – 6 meetri kaugusel 

2. Ankurvarrastega(tüüblitega)  vuukidega monoliitne betoonkate (joonis nr.3.2.1.a ) – (ingl – Dowelled Jointed Plain Concrete Pavement, lühend – JPCP). Põhimõtteliselt samasuguse konstruktsiooniga kate nagu harilik betoonkate. Erinevus seisneb selles, et vuukide ühendamiseks kasutatakse vuugiankruid, et plaatidevaheline koormuste ülekanne oleks efektiivsem. Ankru üks ots on isoleeritud nii, et ta ei nakkuks  betoonplaadiga ja teine ots on ankurdatud kõrvalolevasse plaati. Vuukide asukohad on samad nagu harilikul betoonkattel. Analoogne on ka vuukide saagimise põhimõte ehk sügavuseks on ligikaudu 1/3 katte paksusest.

Joonis 3.2.1 Betoonakatete tüübid

3. Armeeritud monoliitne betoonkate (joonis nr 3.2.1.b) (ing – Jointed Reinforced Concrete Pavement, lühend JRCP). Betoonplaadid on armeeritud kerge võrkarmatuuriga ning vuukides kasutatakse koormuste ülekandmiseks armatuurvardaid. Armatuurvõrgu abil suurendatakse vuukidevahelist sammu 9 – 30 meetrini.

4. Pideva armatuuriga monoliitne tsementbetoonkate (joonis nr.3.2.1.c ) – (ingl – Continuously-Reinforced Concrete Pavement, lühend CRCP). Terve kate on suhteliselt tugeva armatuurvõrguga armeeritud. Ehitamise käigus vuuke ei lõigata, vaid lastakse iseeneslikult tekkida. Aja jooksul tekivad kattesse tiheda sammuga väikesed põikpraod. Pideva armatuuri tõttu töötab kate, pragudest hoolimata, koormuse jaotamisel monoliitse plaadina. Tegu on teistest märkimisväärselt kallima kattega ning kasutatakse enemasti väga suure liiklusega teedel, kus on ka suur raskeliikluse osakaal. Armatuur võib olla ka eel- või järelpingestatud. Eelpingestatud armatuur võimaldab vähendada pingeid  betooni tõmmatud osas ning vähendada katte paksust kuni 1,3 korda ja vuukide arvu jooksva kilomeetri kohta.
Lisaks võib olla betoonkate ühe või kahekihiline. Eesmärgiks on kasutada alumises kihis halvemate omadustega betooni, et saada kokkuvõttes rahaliselt odavam, kuid oma omadustelt samaväärne kate. Alumise betoonkihi ülesandeks on kandevõime tagamine ning selleks ei ole vaja kasutada nii kvaliteetseid täitematerjale, mis on vastupidavamad kulumisele. Taolise katte rajamise juures on põhiliseks puuduseks laoturi täiendava läbimineku(või lisalaoturi) vajadus.

Betoonkatendite projekteerimise ja ehitamise teoreetiliseks aluseks on jäikade katendite arvutusmudel, kus kriitilised pinged tekivad sõltuvalt rataskoormuse asetusest kas plaadi servas või põikvuugiga varustatud betoonplaadi nurgas (joonis nr 3.2.2)

Joonis nr 3.2.2 Betoonplaadi koormamine

Betoonkatendite konstruktsiooni analüüsil rõhutatakse, et seda tuleb vaadelda kui omavahel koosmõjus olevat tervikut, kus mitmesugused muutujad ja mõjutused on üksteisest sõltuvad. Betoonkatendi funktsionaalsust , töökindlust ja kasutamise ökonoomsust mõjutavad järgmised muutujad ja valikud (lähtuda tuleb liikluskoormusest-liiklussagedusest, liikluskoosseisust* ja looduslik-klimaatilistest tingimustest):

1. Betoonplaadi paksus, plaadi pikkus-laius, betooni mark, betoonplaadi armeerimine, plaadi pinna karedus, betoonplaadi pinna kulumisomadused.

2. Aluskihi tüüp

3. Piki- ja põikvuukide konstruktsioon ning asetus, koormuse ülekandumine vuugis, ankurvarraste konstruktsioon ja matejral, vuukide tihendusmaterjalid.

4. Betoonkatte serva ja teepeenra ühendus – konstruktsioon, teepeenra materjalide dreenivad omadused.

*Vaatleme teede ja tänavate katendikonstruktsioone, millede puhul AKÖL>10000

3.3. Betoonplaat

Põhjamaade kogemuste alusel tuleks betoonplaadi (mittearmeeritud) paksuseks võtta 23 – 25 cm (sisaldab kulumisvaru ~ 3cm) või asfaltbetoonkihiga kaetuna 20 cm. Betoonplaadi paksuse suurendamine vähendab põik- ja pikivuukide tekkimist. Arvestada tuleb temperatuurigradienti 0,03 – 0,04 (C/mm, ning väsimuspingete tegurit 0,45 – 0,5. 

Põhjamaades on betoonkatendid ehitatud kõrgtugevast betoonist C60 – C80, mille tulemusena on küll saavutatud vajalik külmakindlus ,kuid ei suudetud tagada vajalikku kulumiskindlust ning hiljem tuli lisaks paigaldada asfaltbetoonist kulumiskiht. [1]

Betooni soovituslik mark Eestis võiks olla C45/50 (plaadi paksus 25 cm) ja C35/45 (plaadi paksus 20 cm), kus betoonplaat on kaetud asfaltbetooni SMA16 kihiga – paksus 5 cm. Betoon järelkivineb 20 aastaga kuni 15 MPa. [2]

Betooni pinna kulumiskindluse tõstmiseks on viimasel ajal kasutatud spetsiaalseid lisandeid, mis viiakse betoonplaadi ülemisse kihti betooni laotamise ajal. Betooni kivistumisel esineva mahukahanemise ning “mikropragude” tekkimise vältimiseks võiks kasutada fiiberbetooni, lisades 30 – 40 kg fiibermaterjali 1m3 betoonimahu kohta. Betoonteedes kasutatava betooni külmakindlus peab Eestis olema üle 150 tsükli.

Eestile sobivamaks lahenduseks oleks betoonplaadi katmine asfaltbetoonist kulumiskihi (SMA 16 paksusega 5 cm) lisamisega. Sellega vähendame ka temperatuurigradiendist (0,03 – 0,04 (C/mm) põhjustatud betoonkatte pragunemist. Probleemiks võib olla betoonplaadi vuukide “peegeldumine” sõidutee pinnale kui betoonplaadi kahanemisvuukide vahekaugus osutub liiga suureks. 

Kanadas on betoonkattega teedel betoonplaadi paksus vahemikus 20 – 28 cm. Plaadi paksus määratakse 1993 AASHTO Guide for the Design of Pavement Structures ja Canadian Portland Cement Association’i  poolt väljatöötatud arvutusmeetodite alusel. [2] 

Saksamaa kasutab betoonkatenditega teede ja tänavate projekteerimiseks ja ehitamiseks väljatöötatud tüüpkatendite süsteemi, mida täpsustatakse ja uuendatakse iga 10 aasta tagant.

Teekatendi kogupaksuseks arvestatakse Saksamaal:

· betoonplaadi paksus;

· aluskihi paksus (tsement-stabiliseeritud aluskiht või bituumenstabiliseeritud aluskiht või mitteseotud materjalidest aluskiht paksusega min 300 mm);

· külmakaitsekihi paksus (kokku 90 cm).

Betoonplaadi paksus varieerub sõltuvalt liikluskoormusest (normtelgede arvust) 23 – 27 cm. Tüüplahendustes nähakse ette paigaldada betoonplaadi ja tsemenstabiliseeritud aluse vahele 5 mm paksune mittekootud polüetüleenist või polüpropüleenist geotekstiil.

Austrias kasutatakse 2-kihilisi betoonkatteid  paksusega 21 + 4 cm, kus ülemises kihis kasutatav materjal omab paremaid tugevus- ja kulumisomadusi. Betoonplaat toetub 5 cm paksusele asfaltbetoonist kihile, mille all asetseb 45 cm paksune aluskiht mitteseotud materjalidest või 20 cm paksune tsementstabiliseeritud kiht. 

Belgias kasutati pikka aega lahendust, kus betoonplaadi paksus sõidutee servas oli suurem kui tee keskosa. Belgias kasutatakse aga põhiliselt armeeritud betoonplaati, mille paksus on 23 – 25 cm. Plaat toetub 6 cm bituumentöödeldud kihile, mille all on 20 cm  nn. “lahja” betooni kiht.

Hollandis ehitatakse betoontee 25 cm paksusest  plaadist, mille peale paigaldatakse asfaltbetoonist kulumiskiht SMA 5 cm. Betoonplaadi all on esmalt 6 cm bituumenstabiliseeritud kiht, siis 25 cm tsementstabiliseeritud aluskiht, mis asetseb 40 cm liivakihi peal. Pinnasvee taseme ja aluskihi vahele peab jääma 80 cm.

Põikvuukide (kahanemisvuukide) betoonplaatide (armeerimata) pikkused:

· Põhjmaades kuni 5 m;

· Kanada 4,25 m;

· Saksamaa 4,5 – 5 m;

· Austria 5,5 – 6 m;

· Belgia 4 – 5 m;

· USA 4,6 – 9,1 m (soovituslik 6,1 m);

· Austraalia 4,2 m.

Sõidutee haardeliste omaduste tagamiseks peab katte pind omama vastavat mikro- ja makrotekstuuri. Makrotekstuur kindlustab rehvi ja katte vahele jääva vee äravoolu ning mikrotekstuur kindlustab rehvi ja teekatte vahelise haardumise. Mikrotekstuur tagatakse betoonisegus sisalduvate peenmaterjalidega. Makrotekstuuri on võimalik saada neljal meetodil: lohistamise või kraapimise teel, kivimaterjali esile toomisega ning tardunud betooni pinnatöötluse teel. Lohistatud tekstuur on sügavusega 1,5 – 3 mm ning saadakse harjade, kunstmuru harjaste või presendi lohistamisel kivistumata betooni peal. Kraabitud tekstuur saavutatakse metallkammiga põik-, piki- ja/või diagonaalsuunas kraapides. Seejuures diagonaalsed triibud vähendavad rehvimüra. Tardunud betooni saab töödelda teemantfressimisega või teemantsaagimisega. Ühel juhul moodustuvad teekattele tihedad vaod ja teisel juhul saetakse teemantketastega 6 mm sügavused ja 3 mm laiused sooned. Tardunud betooni on võimalik töödelda ka abrasiivsete materjalidega nagu näiteks liivapritsi abil.

Euroopas on kaasajal peamiselt kasutusel esile toodud kivimaterjaliga pinnatöötlus. Värskele betooni pinnale pihustatakse tardumist aeglustavat reagenti ja pestakse mõninga aja möödudes katte pind üle, eemaldades peenmaterjali ja pasta nii, et jämedateraline materjal tuleb pinnal esile. Antud pinnatöötlus on tuntud ka kui pesubetoon.

[image: image6.png]



Pilt 3.3.1 Pikisoontega pind 

Pilt 3.3.2 Ristisoontega pind

[image: image8.png]



Pilt 3.3.3 Harilik teemantfreesitud betoontee pind

Betoonpinna kulumiskiirus  võiks võtta 1 mm/a. Põhjmaades tehtud uuringud näitavad kulumist 0,2 – 1,3 mm/a. [1] Betoonkatte kulumiskindlus samaväärse kivimaterjali korral on 3 korda suurem asfaltkatte kulumiskindlusest.

Rootsis on normidega lubatud  ka külmakerge 2 cm. Külmakergete vältimine on võimalik, kui kogu külmumistsooni ulatuses asendatakse külmakerkeohtlik ja ebaühtlane pinnas mittekülmakerkelise materaliga.

Asfaltbetoonkatendi kulumiskindluse ja roopa tekkimises tuleb eristada asfaltbetoonkatte pealispinna kulumist ja teekonstruktsiooni deformatsioone. Tallinna Tehnikakõrgkooli tehtud eksperimentide [7] tulemused näitavad, et deformatsioonide suurus on 2 – 3 mm/a. 5-aastaga tekib lisaks kulumisele roopajäljes deformatsioon 1,5 – 2 cm.

3.4. Aluskihi tüüp 

Aluskihi tüüp ja omadused mõjutavad oluliselt betoonplaadi käitumist.

Peamine tähelepanu tuleb pöörata:

· aluskihi jäikusele;

· aluskihi ja betoonplaadi vahelisele hõõrdumisele;

· aluskihi veeläbilaskvusele ja erosioonilistele omadustele.

Vale aluskihi lahenduse korral tekivad  betoonplaadis kontrollimatud põik- ja pikipraod, vuukide murenemine ja murdumine. Lisaks peab aluskiht olema piisava tasasusega ja kandevõimega, et tagada betoonilaoturi kvaliteetne ja efektiivne töö.

Soovituslikud aluskihtide lahendused:

1. Tsement-stabiliseeriud aluskiht (täitematerjal näiteks paekivikillustik). Paksus 15 – 25 cm. Tsemendi sisaldus 5 – 7 %. Elastusmoodul 5000 MPa.

2. Bituumen-stabiliseeritud aluskiht. Betoonplaadi aluseks võib olla ka asfaltbetoon AC32 base 5 – 10 cm, mis tagab piisava tasasuse ja kandevõime.

3. Sidumata materjalist aluskiht (purustatud kivimaterjal, kruus, killustik). Paksus > 30 cm. 

4. Võimalik on konstrueerida 2-kihiline alus stabiliseeritud ja mitteseotud materjalide kihtidest.

Lisaks kasutatakse ka betoonplaadi eristamist.

Näiteks juba eespool mainitult Saksamaal paigaldatakse betoonplaadi ja aluskihi vahele 5 mm polüetüleenist mittekootud geotekstiil.

Austrias paigaldatakse 20 – 25 cm tsementstabiliseeritud kihi peale 3 – 5 cm asfalti kiht.

3.5. Põik- ja pikivuugid

Betoonkatendite ehitamisel on kasutusel põhiliselt 3 tüüpi vuugid:

1) kahanemisvuuk (nn “valevuuk”);

2) ehitusvuuk;

3) ühendusvuuk (eraldusvuuk).

Põik- ja pikivuukidele kohaldatakse  erinevaid nõudeid. Tähtsaks vuukide ülesandeks on koormuse ülekandmine ühelt betoonplaadilt teisele. Paisumisvuukidest on tänapäeval loobutud.
Ühendusvuuk on harilikult vajalik paigutada erinevate konstruktsioonide, materjalide vahele, kus esinevad mahumuutused, veekindlaks ühendamiseks. 

Betoonkatendites kasutatavate kahanemisvuukide eesmärgiks on vajadus kontrollida betoonplaadis tekkivate “looduslike” pragude tekkimist, mis on tekkinud betooni mahukahanemisest, temperatuurist ja niiskusest põhjustatud mahumuutustest.

Tüüpiline põikvuuk lõigatakse betooni risti teeservade ja teeteljega. Vuugiõhe laius 6 – 8 mm. Lõike sügavus kuni 1/3 plaadi paksusest. Põikvuukide vahekauguseks (betoonplaadi laius 3,75 m) tuleks võtta soovituslikult  4,5 – 4,6 m.

Joonis 3.5.1 Põikvuukide konstruktsioonid

Põikvuuki asetatakse tüübel-ankurvardad (d=32 mm; [Saksamaal 25 mm], pikkus 50 cm, teras B500, siledapinnalised). Ankurvardad on kaetud plastikuga ning asetsevad plaadi betoonikihi keskjoonel üksteisest vahekaugusega 25 cm.

Pikivuukide uurimisel saadud kogemused näitavad, et üle 4,5 m laiustes pikivuugita katetes tekivad 1 – 3 aasta pärast looklevad pikipraod. Põhjuseks on aluse ja muldkeha ebaühtlane vajumine (ekstsentriline liikluskoormus) ning võimalikud külmakerkeilmingud. Samuti on täheldatud temperatuurist ja niiskusest tingitud painde-tõmbepingete kahekordistumist, kui suurendada betoonplaadi laiust 3,5 – 3,75 meetrilt 7 – 7,5 meetrini.

[image: image10.png]PIKIVUUK TA|SPLAAD|S terasplaat

perioodilise perioodilise ¥ perioodilise
prof; iga varras profiilig;varras profiiliga vi(rras

4 5 d 1Y 4 r

Valevuuk Vuugitihendiga voi Painutatud terasplaat
ettevormitud vuuk




Joonis 3.5.2 Pikivuukide lahendused

Pikivuuk lõigatakse (näiteks betoonplaadi laius 7,5 m)( tarindatakse) betoonplaadi keskele. Pikivuuki paigaldatakse perioodilisest terasest, plastikuga kaetud, sideankurvardad (d=20 mm, h = 80 cm, vahekaugus 90 – 100 cm).

Erinevatel  aegadel valatud betoonplaadi pikiühendamiseks kasutatakse punnvuuki koos sideankurvarrastega.

Joonis 3.5.3 Pikivuugi konstruktsioon erineval ajal valatud betoonplaatide vahel

Pilt 3.5.1 Näide põik- ja pikivuukide ankurvarraste paigaldamise kohta (ettepaigaldatud)

Ehituslik vuuk on vajalik samuti erineval ajal valatud betoonplaatide ühendamiseks. Kasutatakse põikühendust koos ankurvarrastega ning punnühendust (ilma ankurvarrasteta).

Vuukide tihendamiseks kasutatakse kuum-bituumenmastikseid, madalmodulaarseid polümeerseid kuumsegusid, silikoonmastikseid, kokkusurutavaid vuugitihendeid – neopreentihendeid (näiteks EPDM profiil). Silikoonist vuugitihendid peavad vastu 8 – 10 aastat.

Pilt 3.5.4 Ehitusvuukide tüübid

3.6. Betoonkatte serva ja teepeenra ühenduskonstruktsioon

Erilist tähelepanu tuleb juhtida betoonkatendi serva kandevõime piisavale kindlustamisele ning vee ärajuhtimisprobleemidele teepeenralt. Betoonplaadi all oleva stabiliseeritud kihi äär peab olema betoonplaadi servast 1,5 – 2 m kaugusel. Asfaltbetoonist teepeenra konstruktsioon peab toetuma stabiliseeritud kihile.

3.7. Betoonkatendi ja asfaltbetoonkatendi võrdlusanalüüs prognoositud ühikhindade alusel

Tasuvusanalüüsi aluseks on:

1. Ramboll Eesti AS uurimistöö aruanne “Eesti tingimustele vastava betoonkatendi projekteerimine ja selle tasuvusanalüüs” Tallinn 2013.

2. TTÜ uurimistöö vahearuanne “Teetööde ühikhinnad ja nende prognoos aastani 2022 koos tasuvusarvutuse koostamise juhendiga” Tallinn 2013.

3. AS Teede Tehnokeskus eksperthinnang “Katendi dimensioneerimise metoodika asendamise majandusliku otstarbekuse eksperthinnang” Tallinn 2013.

Tasuvusanalüüsil on võrreldud nagu Ramboll’i aruandes [1] 3 katenditüüpi (2+2 tee, ekspluatatsiooni aeg 40a). Katenditüüpide juures on arvestatud ehitusorganisatsioonide ettepanekute ja märkustega kasutada BET-katendi puhul betooni marki C45/50. BET + AB katendi puhul betooni marki C35/45. SMA kihi paksuseks on võetud 5 cm. 

Lisaks on alternatiivina betoonplaadi aluskihina kasutatud tsementstabiliseeritud killustiku kihti 15 cm koos tehnoloogilise killustiku kihiga 15 cm .
Hooldekulude osas on täpsustatud kasutatavaid tehnoloogiaid ning lähtutud asfaltbetoon katendite remondi ja hoolduse vajadusest iga 5 aasta tagant. Betoonkatendi puhul, mis on kaetud asfaltbetooniga (SMA 16) 5 cm paksuselt eeldatakse remondi vahemikuks 8 a, kuna kulumine saavutub selleks ajaks 16 – 18 mm. 

Samas asfaltbetoonkatendite puhul tuleb arvestada katendite deformatsioonidega. Kui 5-aastane asfaltkatte kulum on 10 – 12 mm, siis lisandub katendi deformatsioon, mis uurimistulemuste alusel annab lisaks keskmiselt 10 – 15 mm. Eriti on deformatsioonide osatähtsus suur asfaltbetoonkatte ekspluatatsiooniperioodi alguses [7].

Tuginedes AS Tehnokeskus eksperthinnangule [3], on asfaltkatete taastamisel võimalik kasutada roopa freesimist ning tasandusfreesimist SMA 16 kihi paigaldamisega (kogu sõiduraja laiuses) tehnoloogiaid.

Töös [3] on toodud viiteid Soome kogemustele, kuid samas on möönatud, et kuna Eestis kasutatatav asfaltbetoonkatte konstruktsioon on tunduvalt õhem kui näiteks Taanis ja Rootsis, tuleb remont tööde läbiviimine tuua varasemale ajale kui näiteks Põhjmaades. Seetõttu võib nõustuda Ramboll Eesti AS toodu järeldustega võtta remondi vahemikuks 5 aastat.

Analüüsis on võrreldud ainult ehitusmaksumusi ja remondi maksumusi.

Võrdlusanalüüs on tehtud 2014.a ühikhindade alusel [6]. Teadustöös [6] toodud ühikhinnad on suhteliselt konservatiivsed ja allahinnatud. Seda möönavad ka ehitusettevõtjad ja teadustöö autor ise. Ehitusettevõtjate hinnangul on ka need ühikhinnad ligemale 10 – 20% madalamad tegelikust. Eriti suured erinevused ilmnevad tiheasustuspiirkondades tehtavate tee-ehitustööde osas, mis võivad erineda 1,5 – 2 korda. 

Betoonplaadi hinda on samuti korrigeeritud ülespoole 10%  (alus: konsultatsioonid AS Rudus ja AS Tallinna Teed). Betoonplaadi hinnast ligemale 50% moodustab materjali maksumus, mis ehitusmaterjalide tootjate hinnangul jääb pikemaks ajaks stabiilseks.

Ehitusmaksumuse määramisel on lähtutud Ramboll raportis esitatud teekonstruktsioonilahendustest ja töömahtudest (Ramboll-i raport [1] lk.26-28).

Ehitusmaksumused on esitatud ühe kilomeetri 2 + 2 ristlõikege tee maksumusena.

Ühikhindade allikana on kasutatud teadustöö vahearuannet “Teetööde ühikhinnad ja nende prognoos aastani 2022 koos tasuvusarvutuse koostamise juhendiga” Tallinn 2013, tellija Maanteeamet.

Betoonkihi ehitushinna määramisel on arvestatud Eesti ettevõtjate poolt esitatud hindu ja prognoosi 2014.a kohta.

Tüüpide BET ja BET + AB puhul on esitatud ehitusmaksumuse arvutus 2 variandi osas:

1) asfaltbetoon aluskihiga;

2) tsementstabiliseeritud aluskihiga;tsementstabiliseeritud aluskihile paigaldatakse isoleeriv II profiili geosünteet).

	Tabel 3.7.1 Tüüp BET1. Katend betoonkattega ilma AB kulumiskihita.


	
	

	Katendikiht
	Katendikihi paksus, m
	Ühikmaksumus
	Ühik
	Katendikihi maksumus, 2+2 ristlõige, EUR/km
	Ühikmaksumuse allikas

	Betoon C45/50
	0,25
	220
	EUR/m3
	1293600
	Eesti ettevõtjad

	AC 32 base
	0,05
	6,05
	EUR/m2
	142296
	MA 2014

	Kiilutud paekivikillustik
	0,3
	8,6
	EUR/m2
	211216
	MA 2014

	Kruusliiv
	0,3
	4,06
	EUR/m2
	99714
	MA 2014

	Jäme kerge saviliiv
	0,87
	3,6
	EUR/m3
	88416
	MA 2014

	KOKKU
	 
	 
	 
	1835242
	 


	Tabel 3.7.2 Tüüp BET2. Katend betoonkattega tsementstabiliseeritud alusel ilma AB kulumiskihita 



	Katendikiht
	Katendikihi paksus, m
	Ühikmaksumus
	Ühik
	Katendikihi maksumus, 2+2 ristlõige, EUR/km
	Ühikmaksumuse allikas

	Betoon C35/45
	0,25
	220
	EUR/m3
	1293600
	Eesti ettevõtjad

	Tsementstabiliseeritud alus
	0,15
	7
	EUR/m2
	164640
	Eesti ettevõtjad

	Paekivikillustikalus
	0,15
	4,3
	EUR/m2
	105608
	MA 2014

	Kruusliiv
	0,3
	4,06
	EUR/m2
	99714
	MA 2014

	Jäme kerge saviliiv
	0,92
	3,6
	EUR/m3
	93497
	MA 2014

	KOKKU
	 
	 
	 
	1757059
	 


	Tabel 3.7.3 Tüüp BET + AB 1. Katend betoonkihiga ja AB kulumiskihiga.


	
	

	Katendikiht
	Katendikihi paksus, m
	Ühikmaksumus
	Ühik
	Katendikihi maksumus, 2+2 ristlõige, EUR/km
	Ühikmaksumuse allikas

	SMA
	0,05
	13,8
	EUR/m2
	317400
	MA 2014

	Betoon C35/45 (tardkivikillustik LA II-III klass)
	0,2
	200
	EUR/m3
	940800
	Eesti ettevõtjad

	AC 32 base
	0,05
	6,05
	EUR/m2
	142296
	MA 2014

	Kiilutud paekivikillustik
	0,3
	8,6
	EUR/m2
	211216
	MA 2014

	Kruusliiv
	0,3
	4,06
	EUR/m2
	99714
	MA 2014

	Jäme kerge saviliiv
	0,87
	3,6
	EUR/m3
	88416
	MA 2014

	KOKKU
	 
	 
	 
	1799842
	 


	Tabel 3.7.4 Tüüp BET + AB 2. Katend betoonkihiga tsementstabiliseeritud alusel ja AB kulumiskihiga.



	Katendikiht
	Katendikihi paksus, m
	Ühikmaksumus
	Ühik
	Katendikihi maksumus, 2+2 ristlõige, EUR/km
	Ühikmaksumuse allikas

	SMA
	0,05
	13,8
	EUR/m2
	317400
	MA 2014

	Betoon C35/45 (tardkivikillustik LA II-III klass)
	0,2
	200
	EUR/m3
	940800
	Eesti ettevõtjad

	Tsementstabiliseeritud alus
	0,15
	7
	EUR/m2
	164640
	Eesti ettevõtjad

	Paekivikillustikalus
	0,15
	4,3
	EUR/m2
	105608
	MA 2014

	Kruusliiv
	0,3
	4,06
	EUR/m2
	99714
	MA 2014

	Jäme kerge saviliiv
	0,92
	3,6
	EUR/m3
	93497
	MA 2014

	KOKKU
	 
	 
	 
	1721659
	 


	Tabel 3.7.5 Tüüp AB. AB kulumiskihiga


	
	
	
	

	Katendikiht
	Katendikihi paksus, m
	Ühikmaksumus
	Ühik
	Katendikihi maksumus, 2+2 ristlõige, EUR/km
	Ühikmaksumuse allikas

	SMA
	0,04
	11,1
	EUR/m2
	256188
	MA 2014

	AC bin 
	0,05
	9,6
	EUR/m2
	223296
	MA 2014

	AC 32 base
	0,08
	9,7
	EUR/m2
	228144
	MA 2014

	Tardkivikillustik
	0,12
	6,8
	EUR/m2
	161938
	MA 2014

	Paekivikillustik
	0,2
	5,7
	EUR/m2
	139992
	MA 2014

	Kruusliiv
	0,3
	4,06
	EUR/m2
	99714
	MA 2014

	Jäme kerge saviliiv
	0,44
	3,6
	EUR/m3
	42829
	MA 2014

	KOKKU
	 
	 
	 
	1152101
	 


	Tabel 3.7.6 Tüüp AB kulumiskihiga investeering 20 aasta pärast-kapitaalremont

	
	
	

	Katendikiht
	Katendikihi paksus, m
	Ühikmaksumus
	Ühik
	Katendikihi maksumus, 2+2 ristlõige, EUR/km
	Ühikmaksumuse allikas

	SMA
	0,04
	11,1
	EUR/m2
	255957
	MA 2014

	AC bin 
	0,05
	9,6
	EUR/m2
	223296
	MA 2014

	AC 32 base
	0,06
	7,26
	EUR/m2
	170755
	MA 2014

	Kompleksstabiliseerimine
	0,15
	4,25
	EUR/m2
	101235
	MA 2014

	KOKKU
	 
	 
	 
	751243
	 


4. Tee remondi ja hoolde kulud (2014.a prognoositud ühikhindade alusel).Kulude kokkuvõte
1. Tüüp BET

Betoonkatendi puhul toimub 40 aasta jooksul (Ramboll raport [1]) 3 freesimist intervallidega 12 – 10 – 10 aastat. Ühikhind 8,29 €/m2.Freesimiskihi paksus 6-8mm.
Ühekordne freesimiskulu 191 333 EUR.

2. Tüüp BE + A B

Põhjamaade kogemuste alusel tekib lubatud kulum 20 mm 8 aastaga (8 x 2 mm/a), seega toimub iga 8 aasta tagant:

a. Roopa freesimine ja uue kulumiskihi 4 cm SMA16 lisamine, ühikhind 11,5 €/m2. Vastavalt Teede Tehnokeskuse välja pakutud metoodikale [3] kasutatakse parandustegurit 0,4 (arvestades sõidutee pinda). 
Ühekordne kulu 82 800 EUR. 40-aastase perioodi jooksul toimuks  roopa freesimine ja uue kulumiskihi paigaldamine 2 korda

b. Kogu sõidutee pinna freesimine ja SMA12 katmine. Rakendatakse parandustegurit 0,8 kogu tee pinna suhtes. Ühikhind 11,5 €/m2. 
Ühekordne kulu 212 336 EUR. 40-aastase perioodi jooksul toimub  kogu sõidutee freesimine  ja SMA12 katmine 2 korda.

3. Tüüp AB

Asfaltbetoonkatendi perioodilise hoolde kulusid mõjutab tugevasti lisaks katendi kulumisel katendi defromatsioon (roopa jäljes), võimalikud külmakerkelised kahjustused (lubatud külmakerge 4 cm). Selle tõttu võib nõustuda Ramboll raportis toodud metoodikaga, kus roopa freesimine ja SMA-ga katmine toimub iga 5 aasta tagant. 10 aasta tagant toimub aga täisfreesimine koos SMA ülekattega.

20-ndal aastal toimub kõigi asfaltkihtide vahetus. Asfaltkihtidest allapoole jääv alus rekonstrueeritakse kompleksstabiliseeritud aluseks. Kokku toimub 4 roopaparandust ja 2 täisülekatet SMA-ga. Kasutame tüüp BE + AB toodud hinnametoodikat.

Tabel 4.1 Ehitusmaksumus (koos asfaltbetoonkatendi kapitaalremondiga) EUR

	Tüüp BET
	Tüüp BET + AB
	Tüüp AB
	

	
	
	
	

	1757059
	1721659
	1152101
	

	 
	 
	751243
	(kapitaalremont)

	 
	 
	1903344
	


Tabel 4.2 Investeeringud, kapitaalremont ja hoolduskulud (2014.a prognoositud hindades) EUR

	Aasta
	BET
	BET + AB
	AB

	0
	1757059
	1721659 (investeering)
	1152101 (investeering)

	1
	 
	 
	 

	2
	 
	 
	 

	3
	 
	 
	 

	4
	 
	 
	 

	5
	 
	 
	82800 (roopafrees + SMA)

	6
	 
	 
	 

	7
	 
	 
	 

	8
	 
	82800 (roopafrees + SMA)
	 

	9
	 
	 
	 

	10
	191333 (freesimine)
	 
	212336 (freesimine + SMA)

	11
	 
	 
	 

	12
	 
	 
	 

	13
	 
	 
	 

	14
	 
	 
	 

	15
	 
	 
	82800 (roopafrees + SMA)

	16
	 
	212336 (freesimine + SMA)
	 

	17
	 
	 
	 

	18
	 
	 
	 

	19
	 
	 
	 

	20
	 
	 
	751243 (kapitaalremont)

	21
	 
	 
	 

	22
	191333 (freesimine)
	 
	 

	23
	 
	 
	 

	24
	 
	82800 (roopafrees + SMA)
	 

	25
	 
	 
	82800 (roopafrees+ SMA)

	26
	 
	 
	 

	27
	 
	 
	 

	28
	 
	 
	 

	29
	 
	 
	 

	30
	 
	 
	212336 (freesimine + SMA)

	31
	 
	 
	 

	32
	191333 (freesimine)
	212336 (freesimine + SMA)
	 

	33
	 
	 
	 

	34
	 
	 
	 

	35
	 
	 
	82800 (roopafrees + SMA)

	36
	 
	 
	 

	37
	 
	 
	 

	38
	 
	 
	 

	39
	 
	 
	 

	40
	uus tee
	uus tee
	uus tee

	Jääkväärtus
	25% (Soomes 50%)
	25% (Soomes 50%)
	0%

	KOKKU 
	2331058
	2311931
	2659216


Tasuvusarvutuse analüüs 2014.a prognoositavates hindades toob välja betoonkatendite eelise eelkõige teekasutaja seisukohast. Vähem liiklusseisakuid ja liikluspiiranguid, vähem ümbersõite, kütuse ja aja kokkuhoid. Betoonkatendite ehitamine võimaldab rohkem kasutada kohalikke ehitusmaterjale ning vähendada sisseveetavate orgaaniliste sideainete kasutamist.

Suuremad rajamiskulud betoonaktendite puhul on eriti õigustatud peamagistraalide ehitamisel ja rekonstrueerimisel, kus esineb suurem liiklussagedus ja liikluskoormus – AKÖL > 10000. Tasuvusanalüüs näitab betoonkatendite puhul üle 10% kumulatiivset kokkuhoidu võrreldes asfaltbetoonkatenditega. Samas tuleb märkida tasvuvusanalüüsi metoodika täpsustamise vajadust lähtudes eelkõige teekasutaja kulude hindamisest ning arvestada ka makromajanduslikke aspekte (kohalike ehitusmaterjalide suurem kasutamine).

5. Katselõigu asukoha valik 
5.1 Peterburi tee – Paneeli tn kuni Väo ristmik joon.5.1.1
· 2 + 2 maantee.

· Teekatend: betoon.

· Ehitatud 1960-ndatel.

· Katte olukord on üldjoontes rahuldav (kohati siiski ebarahuldav).

· Liiklussagedus on sobilik katselõigu ehitamiseks. Raskeveokite osakaal on suur. 

· Insenerkommunikatsioonid teekatte all puuduvad.

· Sadeveekanalisatsioon puudub.

· Head geoloogilised tingimused – teekantend toetub paekivi klindile, külmakerkeoht on väike.

· Head tingimused tööde organiseerimiseks – liikluse saab suunata vastassõidusuunale koos vastavate ohutuspiirangutega. 

Joonis 5.1.1 Ülevaade piirkonnast

Pilt 5.1.1 Peterburi mnt

Pilt 5.1.2 Peterburi mnt

5.2  Liikuri tn – Vana-Kuuli ja Tallinna Jäähalli vaheline lõik joon.5.2.1 

· Kahe sõidurajaga 1+1 tänav; ilma kõnniteedeta, äärekivita.

· Teekatend: asfaltbetoon.

· Katte olukord on rahuldav.

· Liiklussagedus on suhteliselt väike, tänavat kasutab bussiliin ning põhiliselt kohalik transport.

· Insenerkommunikatsioonid asuvad väljaspool teekonstruktsiooni.

· Sadeveekanalisatsioon puudub.

· Suhteliselt head geoloogilised tingimused, teekatendi konstruktsioon toetub lubjakivile, külmakerkeoht on väike.

· Tööde organiseerimise tingimused on rahuldavad; probleeme tekitab ilmselt bussiliini ajutine ümbersuunamine.

Joonis 5.2.1 Ülevaade piirkonnast

Pilt 5.2.1 Liikuri tn

[image: image19.png]



Pilt 5.2.2 Liikuri tn

5.3 Narva mnt – Russalka ja Võidujooksu vaheline lõik joon.5.3.1
· Nelja sõidureaga tänav (maantee), mis on tähtsaks ühenduseks Tallinna sadama ja ringtee ning Peterburi tee vahel. Tänaval liigub intensiivne ühistranspordi voog, mis ühendab Lasnamäge ja kesklinna.

· Teekatend: asfaltbetoon.

· Katte olukord on kohati hea, rahuldavad on parempoolsed sõidurajad, mis on koormatud raskete transpordivahenditega (bussid ja mitmeteljelised kaubaautod).

· Liiklussagedus on sobilik katselõigu ehitamiseks.

· Raskeveokite osakaal on suur. Tänava all asuvad insenerkommunikatsioonid (kanalisatsioon, vesi, elektrikaablid jt).

· Geoloogilised tingimused on vahelduvad. Russalka juures toetub teekatend merelistele setteliivadele, mis Võidujooksu tn suunas muutub paekiviklindiks. Pinnasvee taseme kõikumise ning ilmselt suure hüdraulilise gradiendu tõttu on teekonstruktsioon väga keerukas pinge-deformatsiooni olukorras.

· Tööde organiseerimine katselõigu ehitamiseks on väga keeruline. Liikluse ümberkorralduse kulud on suured. Samuti tekib ilmselt vajadus insenerkommunikatsioonide ümbertõstmiseks.

Joonis 5.3.1 Ülevaade piirkonnast

Pilt 5.3.1 Narva mnt

Pilt 5.3.2 Narva mnt

5.4 Paldiski mnt – Järveotsa tee ristmiku ning Järvekalda tn vaheline lõik joon.5.4.1
· Kahe sõidurajaga 1+1 tee, ilma äärekivita ja kõnniteeta.

· Teekatend: asfaltbetoon.

· Katte olukord on rahuldav, kohati on jõudmas kriitilisse seisundisse. 

· Liiklussagedus on keskmine (üle 2000 sõiduki tunnis). Raskeveokite osatähtsus katselõigu rajamiseks on piisav. AKÖL > 12000.

· Insenerkommunikatsioonid nimetatud lõigul on põhiliselt elektrikaablid ja sidekanalisatsioon. Sadevee kanalisatsioon puudub. 

· Geoloogilised tingimused on suhteliselt keerulised. Teekonstruktsioon toetub settelistele peen (tolmsetele) liivadele, mis on ka külmakerkelised. Pinnasvee tase on suurvee ajal suhteliselt kõrge ning eeldab drenaa˛i rajamist.

· Katselõigu rajamiseks tööde organiseerimise tingimused on rahuldavad. Kasutada tuleb ilmselt Astangu kaudu ümbersõitu ning korraldada ringi bussiliiklus.

Joonis 5.4.1 Paldiski mnt - Järveotsa tee ristmiku piirkond

Pilt 5.4.1 Paldiski mnt - Järveotsa tee ristmiku piirkond

Pilt 5.4.2 Paldiski mnt - Järveotsa tee ristmik

6. Valitud betoontee katselõik, Paldiski mnt (Järveotsa tee ristmiku piirkond)

6.1 Esialgsed lähteandmed

1. Lõigu asukoht: pk 260 – pk 820 koos Järveotsa ristmikuga.Lisa 1
2. Lõigu pikkus ~500 m.

3. Betoonkatte laius 7,5 m.

4. Põikvuuk 4,5 – 5,0 m.

5. Pikivuuk sõidutee keskel.

6. Katte konstruktsioon

· pk 820 – pk 580 (koos Järveotsa tee ristmikuga) – betoon C35/45 XD3 + XF4 KK4 või C40/50. Betoonkatte paksus 25 cm . 100 m ulatuses kasutada fiiberbetooni.

· pk 580 – pk 220 – betoon C35/45 XDF3 + XF4 KK4. Betoonkatte paksus 20 cm. SMA betooni peal 5 cm. 100 m ulatuses kasutada fiiberbetooni.

7. Aluse konstruktsioon

7.1. Tsement stabiliseeritud 15 cm alus. Selle peal II profiili geosünteet.

7.2. Paekivi killustik (d=16 – 32) 15 cm.

7.3. Liivaalus 30 cm.

7.4. Täitepinnas (mitte külmakerkeline) ~ 90 cm.

8. Geoloogi aruande väljavõte ning tingimused on antud lisas nr 2.

9. Liiklussagedus Paldiski mnt lisas nr 3.

6.2 Lähteülesanne (lähtetingimused) betoonkatendiga katselõigu projekteerimiseks

Paldiski mnt lõik pk 350 – pk 800 koos Järveotsa ristmikuga-asendiplaan lisa 1.
Eesmärk: rajada Tallinnas betoontee katselõik laiusega 7,5 m eeldatava betoonosa pikkusega 500 m. Aluseks võtta Eesti Vabariigi teedeehituslikud õigusaktid ja standardid ning betoonkonstruktsioonide kohta kehtestatud standardid ja normid. Kõik need küsimused tuleb kooskõlastada tellijapoolse konsultandiga.Lisa 4
1. Eeluuringud

1.1 Topogeodeetiline alusplaan

1.2 Geoloogiliste tingimuste täpsustamine. Pinnasvee taseme määramine. Külmumissügavuse täpsustamine.

1.3 Liiklussageduse määramine. Raskeveokite osatähtsuse kindlakstegemine.

2. Projekteerida teekonstruktsioon vastavalt tüüp 1 ja tüüp 2 (vt joonised 6.2.1 ja 6.2.2).

2.1 Aluskonstruktsioonis teepinnalt kuni sügavuseni 177 cm näha ette homogeenne mittekülmakerkeline täitematerjal.

2.2 Pinnasvee taseme alandamine madalamale külmumissügavusest (ca 180 – 185 cm).

2.3 Betoonkatendi konstruktsioon jaotada 3 eri lahenduseks:

2.3.1 pk 800 – pk 680 näha ette 25 cm paksune betoonkate;

2.3.2 pk 680 – pk 580 koos Järveotsa tee ristmikuga näha ette 25 cm paksune fiiberbetoonakte – fiiberaine plastfiiber;

2.3.3 pk 580 – p 450 näha ette 20 cm paksune betoonkate, millele paigaldatakse 5 cm SMA 16 kiht.

2.4 Minimeerida käsitsi valatavad kiiljad ja kumerad lõigud.

2.5 Teostada kontrollarvutused katendi kandevõime ja betoonplaadi paksuse määramiseks.

2.6 Vuugid:

2.6.1 7,5 m laiune betoontee jagada keskmise pikivuugiga pooleks 3,75 m + 3,75 m. Pikivuuki paigaldada ühendusankrud.

2.6.2 Põikvuukidena kasutada ankurdatud mahukahanemisvuuke. Vuukidevaheline vahemik 4,5 m.

2.6.3 Ühendusvuugid – näha ette erinevate materjalide ja konstruktsioonide ühendusjoonel.

2.6.4 Vuugitihenditena kasutada Denso Tok-plast, Bornit Heissvergussmasse TL või analoogsed mastiksid. Kummitihenditena kasutada EPDM profiili.

2.7 Kõik konstruktsioonilised lahendused kooskõlastada tellija poolt määratud konsultandiga.

2.8 Betoonpind peab olema töödeldud, et tagada nõutav asfaltbetoonkatendiga samaväärne haardetegur.

Joonis 6.2.1 Betoontee konstruktsioon, tüüp 1

Joonis 6.2.2 Betoontee konstruktsioon, tüüp 2

2.9  Betoontee katselõigu monitoorimine ja järgnevad uuringud

Projekti koosseisus esitada katselõigu monitoorimise ja uuringute plaan 10-aastaks koos vastava alusplaaniga mõõtekohtade kohta.

6.3 Katsetused, monitoorimised, uuringud

1. Ehitusaegsed uuringud ja katsetused

1.1 Materjalide katsetamised (sertifikaadid) – survetugevus, tõmbetugevus, paindetugevus, elastsusmoodul LA, külmakindlus jm.

1.1.1 Betoon.

1.1.2 Tsementstabiliseeritud aluskiht.

1.1.3 Killustik.

1.1.4 Täitematerjalide filtratsioonilised omadused, elastsusmoodul.

1.1.5 Ankurvardad.

1.2 Konstruktsiooni kihtide tihendustegurid.

1.3 Vahekihtide kandevõime määramine.

1.4 Katendi kogukandevõime määramine.

1.5 Betoonpinna haardeteguri määramine.

1.6 Alg 3D laserskanneeringu teostamine.

2. PERCO mõõtejaama paigaldus ja töölerakendamine pinnasvee taseme ja külmumissügavuse monitoorimiseks (võimalik tööle panna on-line süsteemis).

3. Ehitusjärgsed ja ekspluatatsioonilised kontrollimised, monitoorimised, mõõtmised.

3.1 Iga-aastane 3D pinnamudeli koostamine terrestilise laserskanneerimisega (täpsus 1 mm).

3.1.1 Roopajälje mõõtmine.

3.1.2 Plaadi deformatsioonid, serva ja nurga murdumised.

3.1.3 Vuukide seisukord ning vuukide murenemine. Vuukide kahjustused.

3.2 Betoonplaadist väljalõigatud katsekehade testimine. Betooni järeltugevnemise monitoorimine.

3.3 Betoonpinna haardeteguri määramine. Betoonpinna kulumine. SMA kihi kulumine.

3.4 Betoonkatendiga tee kandevõime määramine.

3.5 Betoonplaadi ja teepeenra ühenduspiirkonna kahjustused.

6.4 Ehitusmaksumus (esialgsed töömahud) - Paldiski mnt ja Järveotsa tee ristmik 

Asukoht: pk 350 ja pk 800 vaheline lõik koos Järveotsa tee ristmikuga(väljavõte tööst [5])
Betoonkatendiga katselõik, sõidutee laius 7,5 m (töömahtude piirid näidatud skemaatiliselt).

Tabel 6.4.1 Konstruktsioon tüüp 1 ja 2, sõidutee 7,5 m, pikkus ~ 500m.

I teekonstruktsioon

	 
	Katendikiht
	Katendikihi paksus (m)
	Ühikmaksumus (EUR)
	Ühik
	Katendikihi maksumus (EUR)

	1
	Olemasoleva pinnase väljakaeve
	~ 1,5 m (~ 6500 m2)
	8,1
	EUR/m3
	78975

	2
	Täitepinna killustiku ja liiva segu
	0,9 m (~ 6200 m2)
	16,6
	EUR/m2
	102920

	3
	Keskliivast dreenkiht
	0,3 m (~ 6200 m2)
	4,6
	EUR/m2
	28520

	4
	Paekillustik 4/32
	0,15 m (6200 m2)
	3,1
	EUR/m2
	19220

	5
	Tsementstabiliseeritud alus
	0,15 m (6200 m2)
	11
	EUR/m2
	68200

	6
	Geotekstiil profiil 2
	4500 m2
	0,8
	EUR/m2
	3600

	7
	Betoonplaat
	 
	 
	 
	 

	7.1
	C45/50
	0,25 (2250 m2)
	70
	EUR/m2
	157500

	7.2
	C35/45
	0,2 (2250 m2)
	56
	EUR/m2
	126000

	7.3
	Asfaltbetoonkiht SMA 16
	0,05 (2250 m2)
	14,7
	EUR/m2
	32340

	8
	Teepeenra ehitus
	0,25 (2230 m2)
	7,8
	EUR/m2
	17373

	9
	Haljastus
	1040 m2
	3,9
	EUR/m2
	4051

	
	
	Katendi ehitus (ei sisalda käibemaksu)
	638699


II Insenervõrgud

	 
	Katendikiht
	Katendikihi paksus (m)
	Ühikmaksumus (EUR)
	Ühik
	Katendikihi maksumus (EUR)

	11
	Drenaaz˛
	900 m
	70
	EUR/m
	63000

	12
	Sadeveekanalisatsioon
	400 m
	110
	EUR/m
	44000

	13
	Kaablitorud (side, elekter, foor)
	490 m
	95
	EUR/m
	46550

	
	
	Insenervõrgud (ei sisalda käibemaksu)
	153550


	Kokku
	
	792249

	Käibemaks
	
	158450

	Kõik kokku
	
	950699


7. Betoonist kattega ühistranspordi peatused

7.1 Väljavalitud peatused

1. Järveotsa tee peatus (linnast väljuv suund).

2. Linnu tee peatus Sõpruse pst-l (Mustamäelt kesklinna suunas).

3. Väike-Õismäe peatus (Õismäe tee kaubanduskeskuse juures).

Lisavalik-

4. TTÜ peatus (Ehitajate tee Nõmme mäest allatulev suund).

Konstruktiivsed variandid:

1. Betoonplaadi paksus 25 cm. Betoon C35/45 XD3 + XF4 KK4.

2. Betoonplaat, paksus 20 cm. Betooni peal SMA 5 cm. Põikvuugid 3 – 3,5 m tagant.

Pilt 7.1.1 Nurmenuku peatus (Õismäe tee)

Pilt 7.1.2 Linnu tee peatus (Sõpruse pst)

Pilt 7.1.3 Väike Õismäe peatus (Õismäe tee)

7.2 Ühissõidukite peatuste katendi konstruktiivsed lahendused

Eriti rasketes tingimustes töötavad teekatendid tiheasustuspiirkondades ühistranspordipeatustes, kus domineerib eelkõige staatiline koormus ning kiirendusest-pidurdusest tekkivad nihkejõud. Selletõttu tuleb pidada otstarbekaks kasutada peatustes jäiku teekatendeid. Olemasolevate ühistranspordipeatuste katseobjekti rajamisel soovitatakse kasutada järgmisi lahendusi (vaata ka [8]).

1. Betoonplaadi paksus 25 cm.
Betoon C35/45 XDF3 + XF4 KK4.
Lisandina kasutada terasfiiberkiudu või plastfiiberkiudu.

2. Betoonplaadi paksus 20 cm.
Betoon C35/45 XDF3 + XF4 KK4.
Betooni peale paigaldatakse asfaltbetooni SMA16 kiht 5 cm.

3. Põikvuugid (kahanemisvuugid) lõigatakse betoonkatendisse 4,5 m tagant ning on varustatud ankurvarrastega D = 25 mm, vahekaugus 250 mm, teras B500. Ankurvardad on kaetud plastikuga.

4. Ühendusvuugis kokkupuutejoonel olemasoleva asfaltbetoon katendiga ja äärekihiga asfaltbetoon katendiga kasutada vuugitäitemastiksit. Ühendusvuugi töötamise kindlustamiseks (vuuk võib lahti vajuda) paigaldatakse selle alla täiendav “betoonpadi”.

5. Olulise tähtsusega on sadevete kiire eemaldamine peatuse piirkonnast. Soovitav oleks kasutada äärekivisse paigaldatud sadeveekaeve. Kui põikkalle on sõidutee poole, piagaldatakse kalde murdejoonele sadeveerenn ühistranspordipeatuse ulatuses.

6. Dreenkihi all ei tohi olla muldkeha töökihis külmakerkeohtlikke pinnaseid. Külmakerkeohtlikud pinnased tuleb asendada täitematerjaliga, mille Kf > 0,5 m/24h ja rajada uus dreenkiht.

Joonis 7.2.1 Põiklõige Mustamäe tee Sääse ühistranspordi peatuse katendikonstruktsioonist

Joonis 7.2.2 Põiklõige Mustamäe tee Sääse ühistranspordi peatuse katendikonstruktsioonist

Pilt 7.2.1 Sääse ühistranspordipeatus (Mustamäe tee)

Pilt 7.2.2 Sääse ühistranspordipeatus (Mustamäe tee)

Pilt 7.2.3 Sääse ühistranspordipeatus (Mustamäe tee)

8. Kokkuvõte

Betoonkatte ja asfaltbetoonkatte vaheline rivaliteet on kestnud juba palju aastaid. Tihe konkurents kahe kattetüübi vahel on julgustanud uuringuid ja progressi mõlema ehitustehnoloogia arengus. Eesti puhul on betoonkatte valmistamiseks vajalike materjalide kättesaadavus suhteliselt hea, kuna Eestis toodetakse tsementi ja paekivikillustikku kohapeal. Asfaldi hind on otseses sõltuvuses bituumeni ehk siis nafta maailmaturu hinnast. 

Õigesti dimensioneeritud ja nõuetekohaselt ehitatud betoonkate on väga pika kasutusajaga ning madalate hooldekuludega. Kogemused näitavad, et 40-ks aastaks projekteeritud kate võib tegelikkuses olla kasutuskõlblik märksa pikemat aega ilma remonttööde vajaduseta. Kuigi ka asfaltkatet on võimalik sama pikaks ajaks projekteerida, tekib 40-aastase ekspluatatsiooni jooksul siiski vajadus mitme suurema remondi järele, näiteks perioodiline pindamine ning ülekate. Seevastu betoonkatte puhul on vajalik ainult jälgida katte haardeomadusi ning vajadusel tuleb katet karestada. Et saavutada betoonkatte taolist töökindlust, tuleb rangelt kinni pidada ehitustehnoloogilistest nõuetest.

40-aastase võrdlusperioodi korral on betoonkate tasuvam kui asfaltkate. Seejuures rahvusvahelised kogemused on näidanud, et betoonkatte eluiga on märkimisväärelt pikem – isegi suure liikluskoormuse all võib Euroopas ja Põhja-Ameerikas kohata 50-aasta vanust betoonkatet, mis ei vaja veel kapitaalremonti.

Betoonkatte tasuvus sõltub kõige rohkem teelõigu liiklussagedusest. Suur liiklussagedus tagab hooldekulude vähenemise, kuna asfaltkatted lagunevad liikluskoormuse all kiiremini. Samuti on teekasutajate summaarne kulu sõltuvuses liiklussagedusest ning mida suurem liiklussagedus, seda rohkem betoonkatte eelised esile kerkivad.

Betoonkatte kasuks räägivad kõige rohkem hooldekulude vähesus ning teekasutajate suurem sääst, võrreldes asfaltkattega. Hooldekulude vähesus tingib asjaolu, et betoonkatte hooldevajadus on võrdlemisi väike. Iga 10-12 aasta järel tuleb taastada kattepinna karedus teemantfreesimise teel ning iga 12 aasta järel võib eeldada teatud koguse vuukide remondivajadust. Asfaltkatte puhul tuleb aga suure liiklussageduse korral ette näha iga 10 aasta järel asfaltbetoonist ülekate koos eelneva tasandusfreesimisega. Teekasutajate kulude vähenemise põhjustab ka betoonkatte parem tasasus ning katte jäikusest tingitud kütusekulu vähenemine. Kütuse kulu betoonkattel väheneb hinnanguliselt 1% võrra.

Töö eesmärgiks oli välja valida sobivad tänava (tee) lõigud betoon katendiga katselõigu ehitamiseks Tallinnas lähtudes liiklussagedusest, geoloogilistest tingimustest ning tehnovõrkude olukorrast. Töö tulemusena esitatakse tehniline lähteülesanne (lähtetingimused) betoonkatendiga katselõigu konstruktsiooniliste lahenduste jaoks. Samuti on kavandatud edasised ülevaatus- ja uurimistööd katselõigu monitoorimisel.

Betoonkatendi (armeerimata betoonplaat) konstruktsiooniks on valitud 2 varianti:

1) betoonplaadi paksus 25 cm;

2) betoonplaadi paksus 20 cm, millele paigaldatakse SMA16 5 cm paksune kiht.

Betooni kivinemisel lõigatakse katendi ülakihti nii piki- kui ka põikvuugid, liigendades katendi 3,75 x 4,5 m plaatideks. Vuugid on varustatud terasvarrastega.

Katselõiguks soovitatakse võtta Paldiski mnt Järveotsa tee ristmiku piirkond. Lõigus pikkus - 500 m,betoonpinda-3750 m2. Ebaühtlase aluspinnase tõttu asendatakse aluspinnas kogu külmumissügavuse ulatuses külmakindla materjaliga.

Töös on uuritud betoonkonstruktsiooni ja asfaltbetooni katendikonstruktsioonide ehitusmaksumusi ning hoolduskulusid toetudes Ramboll Eesti AS raportile [1]. Analüüsis on kasutatud prognoositavaid ühikhindu [6] ning Eesti ettevõtjate tööde maksumusi eelkõige betoonkatendite osas. Betoonkatendi ehitus- ja hoolduskulud osutusid  40 aastase elutsükli puhul üle 10% väiksemaks.

Lisad

Lisa 1:

1) Paldiski mnt Järveotsa tee piirkonna asendiplaan[5];

2) Paldiski mnt Järveotsa tee piirkonna pikiprofiil[5];

3) väljavõte Paldiski mnt Järveotsa tee piirkonna tehnovõrkude plaanist[5].

Lisa 2: väljavõte geoloogilistest tingimustest Paldiski mnt Järveotsa tee piirkonnas[5].

Lisa 3: 

1) liiklussagedus Paldiski mnt ilmajaama piirkonnas;

2) liiklussagedus Paldiski mnt Haabersti ristmikul.

Lisa 4: rakendatavad projekteerimise normid ja standardid.

